Republikanci imaju potpunu kontrolu nad Bijelom Kućom i dva kongresna doma. 7/11/02 - 2002-11-07
Kongresni i guvernerski izbori u Sjedinjenim Državama su završeni pobjedom Republikanaca - sada i pobjednici i poraženi analiziraju re
Od januara iduće godine, po prvi put za 50 godina, Republikanci će imati potpunu kontrolu nad Bijelom Kućom i dva kongresna doma, Zastupničkim Domom i Senatom. Ovdje u Washingtonu, dan nakon glasanja, predsjedavajući dvije velike američke političke stranke dali su izvještačima svoje ocjene onoga šta se dogadjalo na ovim izborima. Terry McAuliffe predvodi Demokrate, a o republikanskim kandidatima kaže: - Oni su na svojoj strani imali ratnog predsjednika - sa najvećim rejtingom u istoriji ove zemlje - koji je ove izbore učinio svojim prvim prioritetom. Prema najnovijim izvještajima, Republikanci sada u Senatu imaju 51 od 100 mjesta, te 227 od 435 mjesta u Zastupničkom Domu. Marc Racicot, predsjedavajući republikanskog komiteta: - Dakle, mi smo spremni za rad i veoma se radujemo da nastavimo saradnju u dvopartijskom maniru, da preuzmemo nove obaveze i da krenemo naprijed - rješavajući pitanja od interesa za američki narod. Na predsjedničkimizborima 2000., mašine za glasanje i problemi u prebrojavanju glasova na Floridi - držalo je zemlju u iščekivanju više od mjesec dana - dok nije utvrdjeno ko će biti novi predsjednik. Demokrata McAuliffe je to nazvao debaklom, do se predsjedavajući Republikanaca s tim ne slaže. - Kad se sjetite toga na trenutak - 36 dana smo se svi mi pitali šta će se dogoditi - a ipak, ni jedno oružje nije potegnuto, ni jedna povreda se nije dogodila. Za mene, to je čudo demokratije i nikako nije bio - debakl, kaže republikanski lider. Još jedno sporno pitanje u raspravama - oslabljena američka ekonomija.. Ponovo, gospodin McAuliffe: - Predsjadnik sada ima Senat, ima Zastupnički Dom. Vrijeme je da se konačno počne baviti pitanjima ekonomije i nadam se da će se sa svojim timom tome posvetiti narednih mjeseci - kako bi se ljudi vratili poslu u ovoj zemlji. To je ono što svi želimo... Ovdje u Washingtonu, kod ljudi koje srećemo, osjećanja su pomiješana. - Mislim da idemo u dobrom smjeru. dopadaju mi se Republikanci i dopada mi se to kud idemo..., kaže Bruce Wotten. - Zabrinut sam štoRepublikanci sad imaju kontrolu nad najvećim dijelom vlasti. Nisam baš oduševljen Bushom. Dakle, zabrinut sam, zaključuje Brian Bolton. Rezultati ovih izbora, kako se očekuje, pomoći će gospodinu Bushu oko njegovih prioriteta - uključujući i uspostavljanje Ministarstva za unutarnju sigurnost, za dalje poreske olakšice i za verifikaciju odredjenog broja njegovih imenovanja u sudstvu.